पाल्पाबाट एसएलसी पास गरेपछि उच्च शिक्षाका लागि काठमाडौँ आएँ । त्रिचन्द्र कलेजमा भर्ना भएँ । अहिलेका प्रधानमन्त्री एवं कांग्रेस सभापति शेरबहादुर देउवाजीसँग त्रिचन्द्रमै भेट भएको हो । रामचन्द्रजी पनि तनहुँबाट त्यहीँ पढ्न आउनुभएको थियो । पढाइमा एक–दुई ब्याच तलमाथि भए पनि हामी दौँतरी थियौँ । उहाँहरूको संगतपछि ममा राजनीतिक चेतना झनै बढ्यो । राजनीतिमा सक्रियता बढ्न थाल्यो । राजनीतिमा मिलेर अघि बढ्ने प्रेरणा थप मिल्दै गयो ।
